Medlemmene i Overhuset har partitilknytning eller møter som uavhengige, såkalte . Per 11. april 2021 var Det konservative parti det største partiet i Overhuset med 263 medlemmer. Arbeiderpartiet hadde 177 og Liberaldemokratene 86 medlemmer. 182 medlemmer møtte som uavhengige, mens 47 var uten tilknytning. De mindre partiene er også representert i Overhuset. Av de 795 medlemmene Overhuset hadde 11. april 2021, var 572 menn og 223 kvinner.